**2.Ročník jazdeckých HOBBY pretekov **

**Usporiadateľ:** Jazdecký klub Agro farma Dolina – Ranč Nové Sedlo

**Miesto konania:** Ranč Nové Sedlo, Cabaj- Čápor časť Fízeš , 95117,

**Email:** **info@rancns.sk**

**Dátum konania:** 28.9.2019

**Jazdecké Hobby preteky sú určené pre deti, mládež a dospelých , určené sú najmä pre začínajúcich jazdeckých nadšencov do X rokov, ktorí chcú získať svoje prvé súťažné skúsenosti.**

**Súťažiť sa bude v dvoch vekových kategóriách: \* od 5-15rokov**

**\* od 15 – X rokov**

**\*Štart je povolený aj pre jazdcov a kone bez licencie, potrebná je však prítomnosť trénera.**

**\*Jazdci do 18 rokov musia byť sprevádzaní zodpovednou osobou, ktorá zaručuje spôsobilosť jazdca a koňa súťažiť v jednotlivých disciplínach.**

**\*V rámci hobby pretekov môže mať 1 kôň maximálne 2 štarty (okrem súťažnej disciplíny č.1)**

**\* V rámci jednej disciplíny môžu mať jedného koňa maximálne 2 jazdci (okrem súťažnej disciplíny č.1)**

\***Kone a jazdci sa zúčastňujú na vlastné nebezpečenstvo na základe záväznej písomnej prihlášky.**

**\*Usporiadateľ nezodpovedá za prípadné škody alebo ujmy na zdraví jazdcov resp. koní počas celej akcie.**

**\*Všetci účastníci zodpovedajú za škody spôsobené osobne alebo ich koňmi tretej osobe.**

**\*\*\*Preteká sa v korektnom úbore jazdca a výstroji koňa predpísanom v pravidlách SJF. \*\*\***

**\*Pred vyložením koní je potrebné predložiť pas koňa s platnými veterinárnymi osvedčeniami – očkovanie, vyšetrenie IAE (infekčná anémia koní) nie staršie ako 6 mesiacov.**

**Cieľom tejto súťaže je umožniť najmladším jazdcom zažiť súťažnú atmosféru a naučiť ich základným súťažným návykom v príjemnej a prajnej atmosfére.**

**Štart v súťaži je povolený len prihláseným a odprezentovaným jazdcom a po uhradení všetkých poplatkov! Vyplatenie štartovného bude prebiehať priamo na mieste, v kancelárii pretekov v HOTOVOSTI!**

**Štartovné:** 5,- €/1súťažná dvojica (jazdec + kôň)

**Strava, ubytovanie:** Jazdecký areál poskytuje počas pretekov občerstvenie a má aj ubytovacie kapacity (www.rancns.sk )

**Kolbisko:**                       40m x 20m, vonkajšia jazdiareň, piesok

**Opracovisko**:                  Trávnatá plocha

**Súťaže:**

1. **Hobby jazda ( kuželky, kavalety)**

Pre deti od 5 rokov

Čas:                                 10:00 hod

Prekážky:                       kavalety medzi stojanmi, slalom okolo kuželiek, kruh, tunel

Počet prekážok:            5

Ceny:                               stužky, vecné ceny

1. **Hobby drezúra**

Základná drezúrna úloha, ktorá by mala byť predvedená v kroku a kluse,( cval pre jazdcov s jazdeckou licenciou ) Úloha bude čítaná, to znamená, že jazdec si nebude musieť úlohu pamätať, úloha bude obsahovať len základné prvky drezúry (zmeny smeru, zastavenie, klus, kruhy a pod.)

Pre deti od 5 rokov

     Čas:                                   následne

  Prekážky:                        zmeny smeru, zastavenie, klus, kruhy ...

      Ceny:                               stužky, vecné ceny

**3. Parkúr – krížiky**

 Čas:                                   následne

  Prekážky:                       krížiky

 Počet prekážok:                6

      Ceny:                               stužky, vecné ceny

**4. Parkúr - 50-60cm**

Parkúr do 60 cm s rozoskakovaním

 Čas:                                   následne

  Prekážky:                       50-60 cm , krížiky

 Počet prekážok:                6

      Ceny:                               stužky, vecné ceny

**5. Hobby Western (extremetrail)**

Táto disciplína je predvedená v kroku , kluse aj v cvale ( hodnotí sa technika a presnosť )

 Čas:                              následne

  Prekážky:                     kavalety , bránička , drevená doska , vodná priekopa,a pod

      Ceny:                           stužky, vecné ceny

**Vyhodnotenie**

**V súťaži č. 1 budú vyhodnotení všetci jazdci spolu. V súťažiach č. 2 , č. 3, č. 4 a č. 5 budú zvlášť vyhodnotení jazdci do 15 rokov a jazdci do X rokov. Všetkých súťaží sa môžu zúčastniť aj jazdci nad 18 rokov s licenciou alebo bez licencie. Prítomnosť trénera alebo učiteľa jazdy v parkúre je povolená.**

**Prihlášky na preteky posielajte mailom na adresu**: info@rancns.sk

**V prihláške uveďte: meno jazdca, vek jazdca, meno koňa a súťaže, ktorých sa chcete zúčastniť.**

**Uzávierka prihlášok : Prihlášky je potrebné zaslať najneskôr do 23.9.2019**

**Tešíme sa na Vás ☺**